7 dood in gru-ongeluk op N4Foto: Verskaf Sewe mense is dood en talle beseer nadat drie voertuie Woensdagoggend op die N4 by Middelburg in ŉ botsing betrokke was. Die botsing het tussen Van Dyksdriftpad en Samora Machel-straat plaasgevind, het Ineke van Huyssteen, woordvoerder van ER24, gesê. “Ons paramedici was omstreeks 6:00 op die toneel en het die drie voertuie en talle mense in die pad aangetref. Sewe mense het noodlottige beserings opgedoen en talle ander is beseer.” Van Huyssteen het gesê ER24 het twee pasiënte na ŉ nabygeleë hospitaal vervoer vir verdere behandeling terwyl ander ambulansdienste ook pasiënte vervoer het. Die presiese omstandighede rakende die voorval is nog nie bekend nie en word ondersoek.